
_____.pielikums

Atklātā konkursa

ID Nr. DKNP 2026/71
Nolikumam
Līguma Nr.: #REG_NUMURS# /PROJEKTS/

“Zentas Mauriņas Grobiņas vidusskolas labierīcību atjaunošana 

(1. kārta - 3. stāva labierīcības)”
Līguma parakstīšanas datums ir pēdējā pievienotā 

droša elektroniskā paraksta laika zīmoga datums
Dienvidkurzemes novada pašvaldība, reģ.Nr.90000058625, juridiskā adrese: Lielā iela 54, Grobiņa, Dienvidkurzemes novads, LV - 3430, kuras vārdā un interesēs saskaņā ar Pašvaldību likumu un Dienvidkurzemes novada pašvaldības nolikumu, rīkojas tās <paraksta tiesīgās personas amats, vārds un uzvārds> (turpmāk – Pasūtītājs) no vienas puses, un

<Izpildītāja nosaukums>
, reģ.Nr.<reģistrācijas numurs>, juridiskā adrese <adrese>, kuras vārdā un interesēs saskaņā ar <atsauce uz dokumentu, kas apliecina paraksta tiesīgās personas tiesības parakstīt Līgumu> rīkojas tās <paraksta tiesīgās personas amats, vārds un uzvārds> (turpmāk – Izpildītājs) no otras puses, turpmāk tekstā katrs atsevišķi un kopā – Puse/Puses 
pamatojoties uz Pasūtītāja rīkotā atklātā konkursa “Zentas Mauriņas Grobiņas vidusskolas labierīcību atjaunošana (1. kārta - 3. stāva labierīcības)” ar identifikācijas Nr. DKN 2026/71 (turpmāk – Iepirkuma) rezultātiem, un Izpildītāja iesniegto piedāvājumu (turpmāk – Piedāvājums) noslēdz šādu līgumu (turpmāk – Līgums):

1. Līguma priekšmets

1.1. Ar šo Pasūtītājs uzdod un Izpildītājs par samaksu ar saviem darba rīkiem, ierīcēm un darbaspēku uzņemas veikt Zentas Mauriņas Grobiņas vidusskolas labierīcību atjaunošanas 1.kārtu (3.stāva labierīcību atjaunošana) (turpmāk – Darbi), saskaņā ar:

1.1.1. SIA “A Projekts”, reģistrācijas Nr.42103021193, 2024. gadā izstrādāto būvniecības ieceres dokumentāciju (paskaidrojuma rakstu) “Zentas Mauriņas Grobiņas vidusskolas esošo četru labierīcību atjaunošana Skolas iela 1. Grobiņa, Dienvidkurzemes novads”, Būvniecības lietas Nr. BIS-BL-805921-10425 (turpmāk – Būvprojekts) 1.kārtu;

1.1.2. Izpildītāja finanšu piedāvājumu Iepirkumā (1.pielikums) un Darbu tāmi  (turpmāk – Tāme) (2.pielikums).

1.2. Darbi ietver visus Būvprojektā, Iepirkuma dokumentācijā, Piedāvājumā un Tāmē paredzētos būvdarbus un ar tiem saistītās darbības, kas nepieciešamas Līguma izpildei, tostarp būvdarbu vadību, materiālu un iekārtu piegādi un uzstādīšanu, izpilddokumentācijas sagatavošanu, atzinumu saņemšanu un garantiju nodrošināšanu. Izpildītājs veic arī visus papildu darbus, kas nav tieši norādīti, bet objektīvi izriet no Būvprojekta vai darba rakstura un ir nepieciešami Līguma pilnīgai izpildei.
1.3. Izpildītājs apliecina, ka ir iepazinies ar visu nepieciešamo informāciju un izvērtējis Darbu apjomu un izmaksas. Piedāvājumā iekļautas visas izmaksas pilnīgai Līguma izpildei. Izpildītājs nav tiesīgs prasīt cenas vai termiņa izmaiņas apstākļu dēļ, kurus varēja paredzēt. Izņēmums – slēpti vai objektīvi neparedzami apstākļi vai Pasūtītāja sniegtas kļūdainas/nepilnīgas ziņas, par kuriem grozījumi risināmi Līgumā noteiktajā kārtībā.
1.4. Darbu izpildes vieta ir Skolas iela 1, Grobiņa, Dienvidkurzemes novads.

2. Līguma cena un norēķinu kārtība
2.1. Līguma cena par Līgumā noteikto Darbu izpildi pilnā apjomā, ko Pasūtītājs samaksā Izpildītājam, ir _____ EUR (___________ euro un ___ centi) (turpmāk tekstā – Līguma cena). Pievienotās vērtības nodokļa (turpmāk – PVN) 21% (divdesmit viens procents) maksājums no Līguma cenas ir _____ EUR (____________ euro un ___ centi). Kopējā Līguma summa ar PVN maksājumu ir _____ EUR (____________ euro un ___ centi). PVN samaksa tiek veikta saskaņā ar Pievienotās vērtības nodokļa likumu.
2.2. Puses vienojas, ka avansa maksājums par Līgumā paredzēto Darbu izpildi netiek veikts. 

2.3. Pasūtītājs veic Izpildītājam Līguma cenas samaksu saskaņā ar Līguma noteikumiem par faktiski paveikto darbu.
2.4. Izpildītājs apliecina, ka Piedāvājumā un Tāmē ir iekļautas visas izmaksas par Darbiem, materiāliem, iekārtām un citām darbībām, kas nepieciešamas Līguma priekšmeta pilnīgai un kvalitatīvai izpildei un kuras Izpildītājs, ievērojot profesionālo rūpību, varēja objektīvi paredzēt Piedāvājuma sagatavošanas laikā.
2.5. Izpildītājs iesniedz strukturētu elektronisko rēķinu (e-rēķins), kas nosūtāms uz e-pastu: rekini@dkn.lv (vai e-adreses apakšadresi REKINI@90000058625), kā arī uz Līguma 17.3. punktā norādīto e-pasta adresi. Puses vienojas, ka e-pasta sūtījums ir uzskatāms par saņemtu otrajā darba dienā pēc sūtījuma izsūtīšanas. 

2.6. Visos rēķinos ir jāuzrāda:

2.6.1. Pasūtītāja nosaukums: Dienvidkurzemes novada pašvaldība;

2.6.2. Līguma datums, numurs: #REG_NUMURS#;

2.6.3. rekvizīti atbilstoši Pievienotās vērtības nodokļa likuma 125.panta prasībām;

2.6.4. norāde, vai tas ir starpmaksājums vai gala maksājums;

2.6.5. Akta numurs un datums, par kuru tiek izrakstīts rēķins;

2.6.6. citu informāciju, ja to noteicis Pasūtītājs vai Pasūtītāja atbildīgā persona.
2.7. Katrā aktā ir jāuzrāda:

2.7.1. pārskata periods;

2.7.2. Pasūtītāja nosaukums: Dienvidkurzemes novada pašvaldība;

2.7.3. Līguma datums un numurs: #REG_NUMURS#;

2.7.4. citu informāciju, ja to noteicis Pasūtītājs vai Pasūtītāja atbildīgā persona.
2.8. Nekvalitatīvi vai neatbilstoši veiktie Darbi netiek pieņemti un apmaksāti līdz defektu novēršanai un Darbu pieņemšanai.

2.9. Par samaksas brīdi uzskatāms bankas atzīmes datums Pasūtītāja maksājuma uzdevumā.

2.10. Izpildītāja Piedāvājuma Tāmē noteiktās Darbu un materiālu izmaksas paliek nemainīgas visā Līguma izpildes laikā.

2.11. Pasūtītājs veic samaksu Izpildītājam par kvalitatīvi un faktiski izpildītajiem Darbiem, pamatojoties uz Pušu abpusēji parakstītu Darbu pieņemšanas–nodošanas aktu un Izpildītāja iesniegtu rēķinu, pārskaitot maksājumu uz Izpildītāja Līgumā norādīto bankas kontu 15 (piecpadsmit) dienu laikā pēc rēķina saņemšanas dienas. Nekvalitatīvi vai Līguma noteikumiem neatbilstoši izpildīti Darbi netiek pieņemti un apmaksāti līdz konstatēto trūkumu novēršanai un atkārtotai Darbu pieņemšanai.
3. Līguma izpildes termiņi 

3.1. Līgums stājas spēkā ar brīdi, kad Puses to ir parakstījuši.
3.2. Darbu izpildes termiņš: līdz 2026. gada ____. ____________(vai-periods). Darbu izpildes uzsākšanas laiks: 5 (piecu) darba dienu laikā no Līguma noslēgšanas dienas.
3.3. Līgums ir spēkā līdz brīdim, kad Puses ir izpildījuši visas savas saistības, vai līdz brīdim, kad Puses ir panākuši vienošanos par Līguma izpildes pārtraukšanu, vai arī līdz brīdim, kad kāds no Pusēm saskaņā ar Līgumu to izbeidz vienpusēji.
4. Darbu izpildes noteikumi

4.1. Darbi ir jāveic Līgumā noteiktajā apjomā un Līgumā noteiktajā termiņā, saskaņā ar Latvijas Republikā spēkā esošajiem normatīvajiem aktiem, Līguma noteikumiem un Pasūtītāja norādījumiem, ciktāl šādi norādījumi neizmaina Līguma vai spēkā esošo normatīvo aktu noteikumus. 

4.2. Pirms Darbu uzsākšanas Pasūtītājs nodod, bet Izpildītājs pieņem Darbu izpildes zonu (darba zonu), par ko Puses sastāda un abpusēji paraksta Darbu zonas nodošanas–pieņemšanas aktu. Aktā norāda vismaz darba zonas atrašanās vietu, nodošanas datumu, tās faktisko stāvokli, esošās komunikācijas, piekļuves nosacījumus, kā arī citus apstākļus, kuriem var būt nozīme Darbu izpildē. No Darbu zonas nodošanas–pieņemšanas akta parakstīšanas brīža Izpildītājs uzņemas atbildību par Darba zonas uzturēšanu, drošību un saglabāšanu normatīvajos aktos un Līgumā noteiktajā kārtībā.
4.3. Izpildītājam ir pienākums organizēt darbus tā, lai pēc iespējas mazāk traucētu iestādes darbību, nodrošinātu skolēnu, darbinieku un citu personu drošību, norobežotu Darbu zonu un ievērotu Pasūtītāja noteikto darba organizācijas kārtību.

4.4. Ja Izpildītājs Darbu laikā konstatē neparedzētus apstākļus, kas var ietekmēt termiņu, apjomu, izmaksas vai kvalitāti, tas trīs (3) darba dienu laikā rakstiski informē Pasūtītāju, norādot ietekmi un iespējamos risinājumus. Papildu darbi vai izmaksu palielinājums veicams tikai ar Pasūtītāja rakstisku saskaņojumu, izņemot neatliekamus gadījumus dzīvības, veselības, īpašuma vai vides aizsardzībai. Izmaiņas Līgumā noformē 14. nodaļā noteiktajā kārtībā, ievērojot Publisko iepirkumu likumu.

4.5. Izpildītājs atzīst, ka veicamie Darbi, to apjoms ir skaidrs, un ka tos var realizēt, nepārkāpjot normatīvo aktu prasības un publiskos ierobežojumus, un atbilstoši Līguma noteikumiem. 

4.6. Izpildītājs veic visas darbības, kādas saskaņā ar normatīvajiem aktiem ir nepieciešamas, lai pilnībā veiktu Darbus Līgumā noteiktajā apjomā. Izpildītājs ir atbildīgs, lai Darbu izpildē tiktu ievēroti Latvijas Republikā spēkā esošie normatīvie akti, kas reglamentē Līgumā noteikto Darbu veikšanu, tajā skaitā darba aizsardzības, ugunsdrošības, elektrodrošības, sanitārie un apkārtējās vides aizsardzības noteikumi.

5. Pasūtītāja pienākumi un tiesības

5.1. Pasūtītājs apņemas:
5.1.1. nodrošināt Izpildītāja pieeju Darbu veikšanas zonai;
5.1.2. nozīmēt savu pārstāvi Darbu izpildes, to kvalitātes un atbilstības Līgumam uzraudzīšanai;
5.1.3. pieņemt Izpildītāja veiktos Darbus saskaņā ar Līguma noteikumiem; 
5.1.4. samaksāt par kvalitatīvi faktiski veiktajiem Darbiem saskaņā ar Līguma noteikumiem.
5.2. Pasūtītājam ir tiesības:
5.2.1. kontrolēt Līguma izpildi, Darbu kvalitāti, izpildes gaitu un atbilstību Līguma, Būvprojekta un normatīvo aktu prasībām, netraucējot Izpildītāja saimniecisko darbību;

5.2.2. pieprasīt no Izpildītāja paskaidrojumus, dokumentus un informāciju par Darbu izpildi, izmantotajiem materiāliem, iekārtām un darbu kvalitāti;

5.2.3. nepieņemt un neapmaksāt Darbus vai to daļu, ja tie veikti nekvalitatīvi vai neatbilst Līguma, Būvprojekta vai normatīvo aktu prasībām, līdz konstatēto trūkumu novēršanai;

5.2.4. pieprasīt Izpildītājam bez papildu samaksas novērst konstatētos defektus vai trūkumus Pasūtītāja noteiktajā saprātīgā termiņā;

5.2.5. apturēt Darbu izpildi, ja Izpildītājs pārkāpj normatīvo aktu, darba aizsardzības, ugunsdrošības, vides aizsardzības vai Līguma prasības, kā arī citos Līgumā un normatīvajos aktos paredzētajos gadījumos;

5.2.6. dot Izpildītājam saistošus norādījumus par Līguma izpildi, ciktāl tie negroza Līguma priekšmetu, darbu apjomu vai Līguma cenu;

5.2.7. izmantot citas tiesības, kas Pasūtītājam paredzētas Līgumā un Latvijas Republikas normatīvajos aktos.
6. Izpildītāja pienākumi un tiesības

6.1. Izpildītājs apņemas:
6.1.1. segt visus ar Darbu veikšanu saistītos izdevumus līdz Darbu pilnīgai pabeigšanai; 
6.1.2. veikt Darbus saskaņā ar Latvijas Republikas normatīvo aktu prasībām;
6.1.3. nekavējoties rakstveidā informēt Pasūtītāju par visām konstatētajām neprecizitātēm vai jaunatklātiem apstākļiem, kas var novest pie Darbu kvalitātes pasliktināšanās, defektiem tajos vai kā citādi negatīvi ietekmēt izpildītos Darbus;
6.1.4. Darbu izpildē izmantot Būvprojektā un Tehniskajā specifikācijā paredzētos materiālus un iekārtas. Ja objektīvu iemeslu dēļ nepieciešams aizstāt Būvprojektā vai Tehniskajā specifikācijā paredzētos materiālus vai iekārtas ar citiem līdzvērtīgiem vai augstvērtīgākiem materiāliem vai iekārtām, Izpildītājs pirms to izmantošanas saņem Pasūtītāja un normatīvajos aktos paredzētajos gadījumos arī būvniecības procesa dalībnieku rakstveida saskaņojumu. Izmantotajiem materiāliem un iekārtām jāatbilst Latvijas Republikas normatīvo aktu, Būvprojekta un Tehniskās specifikācijas prasībām;
6.1.5. rakstveidā saskaņot ar Pasūtītāju jebkuru Darbu izpildes procesā radušos nepieciešamo atkāpi no Pušu sākotnējās vienošanās;
6.1.6. nekavējoties brīdināt Pasūtītāju, ja Darbu izpildes gaitā radušies apstākļi, kas var būt bīstami cilvēku veselībai, dzīvībai vai apkārtējai videi, un veikt visus nepieciešamos pasākumus, lai tos novērstu; 
6.1.7. veikt Darbus kvalitatīvi un Līgumā noteiktajā termiņā;
6.1.8. pirms Darbu pieņemšanas – nodošanas akta parakstīšanas sakārtot Darbu veikšanas zonu (aizvākt Izpildītājam piederošo inventāru un darba rīkus u. c.), kas attiecas uz Līgumā veicamajiem Darbiem;
6.1.9. nodrošināt Darbu veikšanas zonu ar nepieciešamajām ierīcēm visu būvgružu aizvākšanai, kā arī nodrošināt to regulāru izvešanu uz speciāli ierīkotām vietām atbilstoši spēkā esošajiem normatīvajiem aktiem;
6.1.10. Darbu laikā radušos būvniecības atkritumus nodot tikai atkritumu apsaimniekotājam, kas Valsts vides dienestā ir saņēmis atbilstošu atļauju;
6.1.11. nodrošināt, ka Darbu veikšanai izmantotie materiāli un iekārtas atbilst Būvprojekta prasībām;
6.1.12. veikt citas darbības saskaņā ar Līgumu, Latvijas būvnormatīviem un citiem normatīvajiem aktiem.

6.2. Izpildītājam ir tiesības:
6.2.1. saņemt no Pasūtītāja Darbu veikšanai nepieciešamo informāciju;

6.2.2. saņemt samaksu par kvalitatīvi faktiski veiktajiem Darbiem.
7. Izcelsmes ierobežojumi

7.1. Izpildītājs nodrošina, ka Līguma izpildē netiek izmantotas Krievijas Federācijas vai Baltkrievijas Republikas izcelsmes preces vai pakalpojumi.

7.2. Izpildītājs ir atbildīgs par šā punkta prasību ievērošanu arī attiecībā uz visiem Līguma izpildē iesaistītajiem apakšuzņēmējiem, piegādātājiem un citām personām.

7.3. Pēc Pasūtītāja pieprasījuma Izpildītājs 5 (piecu) darbdienu laikā iesniedz dokumentus, apliecinājumus vai citu informāciju, kas apliecina Līguma izpildē izmantoto preču un pakalpojumu izcelsmi un šā punkta prasību ievērošanu.

7.4. Ja Pasūtītājs konstatē, ka Līguma izpildē izmantotas Krievijas Federācijas vai Baltkrievijas Republikas izcelsmes preces vai pakalpojumi, Pasūtītājam ir tiesības:

7.4.1. pieprasīt 10 (desmit) darba dienu laikā aizstāt neatbilstošās preces vai pakalpojumus ar Līguma prasībām atbilstošām precēm vai pakalpojumiem uz Izpildītāja rēķina;

7.4.2. piemērot Līgumā paredzēto līgumsodu;

7.4.3. vienpusēji atkāpties no Līguma, ja Izpildītājs Pasūtītāja noteiktajā termiņā nenovērš pārkāpumu vai pārkāpumu nav iespējams novērst.

7.5. Šajā punktā noteiktās prasības ir noteiktas, ievērojot Publisko iepirkumu likuma 2.2 pantu, un to neievērošana ir uzskatāma par būtisku Līguma pārkāpumu.

8. Riska pāreja

8.1. Izpildītājs uzņemas cilvēku traumu un Darbu, materiālu vai iekārtu un cita īpašuma bojāšanas vai iznīcināšanas risku, izņemot, ja tas rodas Pasūtītāja vainas dēļ. 
8.2. Izpildītājs uzņemas arī Darbu izpildes zonas, Darbu, materiālu un iekārtu nejaušas bojāšanas vai iznīcināšanas risku. Minētie riski pāriet no Izpildītāja uz Pasūtītāju pēc Darbu pieņemšanas.
9. Garantijas

9.1. Izpildītājs garantē, ka veiktie Darbi atbilst Pasūtītāja norādītajām prasībām un tie ir izpildīti atbilstoši Līguma noteikumiem. Tas nozīmē, ka Izpildītājs ir atbildīgs par visiem defektiem un Pasūtītājam nodarītiem zaudējumiem, kas radušies Izpildītāja vainas dēļ un, kas rodas vai var rasties šādas neatbilstības gadījumā. Izpildītājs garantē, ka izpildītie Darbi ir veikti kvalitatīvi, funkcionāli izmantojami, atbilst Latvijas Republikas normatīvajos aktos noteiktajām prasībām un, ka izmantotajos materiālos un iekārtās nav defektu.
9.2. Izpildītājs garantē, ka veiktajiem Darbiem, tai skaitā materiāliem un iekārtām tiks nodrošināta garantija – 5 (pieci) gadi no būves pieņemšanas ekspluatācijā.
9.3. Nodrošinātās garantijas periodā Izpildītājs apņemas Pasūtītājam pieņemamā termiņā uz sava rēķina novērst Darbu, tai skaitā materiālu un iekārtu defektus, darbības traucējumus, funkcionalitātes neatbilstības vai citas nepilnības, ja tās saistītas ar nekvalitatīvu Darbu izpildi un/vai materiālu uzstādīšanu.
10. Darbu nodošanas un pieņemšanas kārtība

10.1. Pēc Darbu pabeigšanas Izpildītājs par to rakstveidā paziņo Pasūtītājam. Pasūtītājs 3 (trīs) darba dienu laikā veic izpildīto Darbu iepriekšēju apskati. Ja izdarītā apskate ir sekmīga, tiek veikta Darbu nodošana – pieņemšana, par ko tiek sastādīts paveikto Darbu nodošanas – pieņemšanas akts, un organizēta būves nodošana ekspluatācijā. Darbu nodošanas – pieņemšanas akts ir pamats Izpildītāja rēķina sastādīšanai.
10.2. Ja Pasūtītājs konstatē trūkumus vai nepabeigtus darbus, Izpildītājam ir pienākums uz sava rēķina Pasūtītāja noteiktajā termiņā veikt šo trūkumu novēršanu vai nepabeigto darbu izpildi, un pēc tam tiek veikta atkārtota Darbu nodošana. 
10.3. Darbu nodošanas – pieņemšanas akta parakstīšana neatbrīvo Izpildītāju no atbildības par veikto Darbu un Darbos izmantoto materiālu defektiem, darbības traucējumiem, funkcionalitātes neatbilstībām, kuras atklājas pēc Darbu pieņemšanas.
11. Pušu atbildība  

11.1. Ja Izpildītāja vainas dēļ Darbi nav tikuši veikti un nodoti Līgumā noteiktajā termiņā, Pasūtītājam ir tiesības piemērot Izpildītājam līgumsodu 0,1 % (nulle komats viena procenta) apmērā no Līguma cenas par katru nokavēto dienu, bet ne vairāk kā 10% (desmit procenti) no Līguma cenas.
11.2. Ja Izpildītājs nepilda Līgumu vai atsakās no tā izpildes vai, ja Līgums tiek izbeigts Izpildītāja vainas dēļ, Pasūtītājam ir tiesības piemērot Izpildītājam līgumsodu par Līguma neizpildi 10 % (desmit procentu) apmērā no Līguma cenas.
11.3. Ja tiek konstatēts, ka Līguma izpildē ir izmantotas Līguma 7. punktā aizliegtās izcelsmes preces vai pakalpojumi, Pasūtītājam ir tiesības pieprasīt attiecīgo preču vai pakalpojumu nomaiņu Līguma 7.4.1. punktā noteiktā kārtībā un/vai piemērot līgumsodu 10% apmērā no attiecīgās preces vērtības. 
11.4. Ja Izpildītājs neveic Darbu izpildi kvalitatīvi, Pasūtītājs ir tiesīgs piemērot līgumsodu par katru konstatēto Līguma pārkāpumu 100,00 EUR (viens simts euro un 00 centi) apmērā.
11.5. Ja Pasūtītājs neveic maksājumu Līguma 2.11. punktā noteiktajā termiņā, Izpildītājam ir tiesības piemērot Pasūtītājam līgumsodu 0,1 % (nulle komats viena procenta) apmērā no nokavētā maksājuma summas par katru nokavēto dienu, bet ne vairāk kā 10 % (desmit procentu) apmērā no nokavētā maksājuma summas.
11.6. Līguma aprēķināto līgumsodu kopējais apmērs nevar pārsniegt 10 % (desmit procenti) no Līguma cenas. 
11.7. Pasūtītājam, veicot Izpildītājam Līgumā noteiktos maksājumus, ir tiesības ieturēt no tiem līgumsodus, kas Izpildītājam piemēroti un aprēķināti saskaņā ar Līgumu.
11.8. Līgumsoda samaksa neatbrīvo Puses no turpmākas saistību izpildes.
11.9. Līgumsoda samaksa (par saistību nepienācīgu izpildi īstā laikā vai neizpildīšanu īstā laikā (termiņā)) neierobežo Pušu tiesības prasīt zaudējumu atlīdzību.
11.10. Pasūtītājs nav atbildīgs par Izpildītāja nokavētiem vai vispār neveiktiem norēķiniem ar tā piesaistītajiem apakšuzņēmējiem.

12.  Apakšuzņēmēju un personāla nomaiņas un jaunu apakšuzņēmēju piesaistes kārtība
12.1. Izpildītājs Darbu veikšanai nodrošina Piedāvājumā norādītos apakšuzņēmējus un speciālistus. Ja tādu iemeslu dēļ, kas atrodas ārpus Izpildītāja ietekmes, rodas nepieciešamība aizstāt Piedāvājumā norādīto apakšuzņēmēju vai speciālistu, Izpildītājs nekavējoties nodrošina citu apakšuzņēmēju vai speciālistu ar līdzvērtīgu vai augstāku kvalifikāciju.

12.2. Ja Pasūtītāja pārstāvis uzskata, ka Izpildītāja apakšuzņēmēja vai speciālista darbība vai Darbu kvalitāte neatbilst Līguma noteikumiem, Pasūtītāja pārstāvim ir tiesības, norādot iemeslus, Līguma izpildes laikā iesniegt Izpildītājam rakstisku pieprasījumu attiecīgā apakšuzņēmēja vai speciālista aizstāšanai ar citu ar līdzvērtīgu vai augstāku kvalifikāciju, savukārt Izpildītājam ir pienākums pēc iespējas nekavējoties, bet ne vēlāk kā 5 (piecu) darba dienu laikā šādu Pasūtītāja pieprasījumu izpildīt.

12.3. Izpildītājam nav tiesību pieprasīt papildu izmaksu segšanu, kas saistīta ar Piedāvājumā norādīto apakšuzņēmēju vai speciālistu aizstāšanu.

12.4. Līguma izpildē iesaistītā personāla un apakšuzņēmēju nomaiņa tiek veikta saskaņā ar Publisko iepirkumu likuma 62.panta nosacījumiem.
12.5. Izpildītājam ir pienākums nodrošināt savlaicīgus norēķinus ar Līguma izpildē iesaistītajiem apakšuzņēmējiem par faktiski izpildītajiem Darbiem, par kuriem Izpildītājs ir saņēmis samaksu no Pasūtītāja. Izpildītājs nodrošina, ka līgumos ar apakšuzņēmējiem tiek ietverti normatīvajos aktos par publisko būvdarbu līgumos obligāti ietveramajiem noteikumiem paredzētie nosacījumi attiecībā uz norēķinu kārtību un termiņiem. Pēc Pasūtītāja pieprasījuma Izpildītājs iesniedz informāciju un dokumentus, kas apliecina norēķinu veikšanu ar apakšuzņēmējiem.

13. Nepārvaramas varas apstākļi

13.1. Puses tiek atbrīvoti no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un ko nevarēja iepriekš ne paredzēt, ne novērst. Pie nepārvaramas varas apstākļiem pieskaitāmi: stihiskas nelaimes, avārijas, kara darbība, streiki, iekšējie nemieri, blokādes u. tml.
13.2. Pusei, kas atsaucas uz nepārvaramas varas apstākļu darbību, nekavējoties, bet ne vēlāk kā 3 (trīs) darba dienu laikā par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā būs iespējama un paredzama tā Līgumā noteikto saistību izpilde. Nesavlaicīga paziņojuma gadījumā Puse netiek atbrīvota no Līguma saistību izpildes.
13.3. Ja nepārvaramas varas apstākļi objektīvi kavē Līgumā noteikto saistību izpildi, attiecīgās saistības izpildes termiņš var tikt pagarināts par laikposmu, kurā šo apstākļu dēļ saistības izpilde objektīvi nebija iespējama. Darbu izpildes termiņa pagarināšana tiek noformēta Līguma 14. nodaļā noteiktajā kārtībā. Ja nepārvaramas varas apstākļi turpinās tik ilgi vai ir tāda rakstura, ka Līguma turpmāka izpilde objektīvi nav iespējama vai zaudē savu jēgu, Puses var vienoties par Līguma izbeigšanu.
14. Līguma grozījumi 

14.1. Puses, savstarpēji vienojoties, ir tiesīgi izdarīt grozījumus Līgumā, ievērojot Līguma un Publisko iepirkumu likuma 61. panta noteikumus. Ikviens Līguma grozījums tiek noformēts rakstveidā un abu Pušu parakstīts. Jebkuri grozījumi Līgumā kļūst par Līguma neatņemamu sastāvdaļu.
14.2. Pasūtītājs ir tiesīgs veikt Līguma grozījumus, ievērojot Publisko iepirkumu likuma 61. panta prasības, šādos gadījumos:

14.2.1. ja Līguma izpildes laikā objektīvu un no Pušu gribas neatkarīgu apstākļu dēļ rodas nepieciešamība veikt papildu Darbus vai palielināt Darbu apjomu, kas sākotnēji nebija paredzēts Iepirkuma dokumentācijā, bet ir nepieciešams Līguma priekšmeta pilnvērtīgai izpildei;

14.2.2. ja Līguma izpildes laikā objektīvu apstākļu dēļ rodas nepieciešamība precizēt vai papildināt sākotnēji paredzēto Darbu apjomu, Pasūtītājs var uzdot Izpildītājam veikt Iepirkuma dokumentācijā sākotnēji neparedzētus darbus tikai tad, ja attiecīgie Līguma grozījumi ir pieļaujami saskaņā ar Publisko iepirkumu likuma 61. pantu. Pirms šādu darbu uzsākšanas Puses rakstveidā vienojas par darbu apjomu, cenu, izpildes termiņu un nepieciešamajiem Līguma grozījumiem;

14.2.3. ja objektīvu apstākļu dēļ vai Pasūtītāja pamatotu vajadzību dēļ nepieciešams samazināt Līgumā paredzēto Darbu apjomu, attiecīgi samazinot Līguma cenu;

14.2.4. ja Darbu izpildi kavē nepārvaramas varas apstākļi, Pasūtītāja darbība vai bezdarbība, kompetento institūciju lēmumi, būvniecības procesa dalībnieku pamatoti lēmumi, normatīvo aktu izmaiņas vai citi no Izpildītāja neatkarīgi un objektīvi apstākļi, kurus Izpildītājs nevarēja paredzēt vai novērst, attiecīgi pagarinot Līgumā noteikto Darbu izpildes termiņu;

14.2.5. ja nepieciešams veikt Līguma cenas grozījumus Publisko iepirkumu likuma 61. pantā paredzētajos gadījumos un kārtībā;

14.2.6. citos gadījumos, kad Līguma grozījumi ir pieļaujami saskaņā ar Publisko iepirkumu likuma 61. pantu un citiem piemērojamiem normatīvajiem aktiem, nemainot Līguma vispārējo raksturu.

14.3. Ja iestājas 14.2.4. punktā minētie apstākļi, Izpildītājs 3 darba dienu laikā rakstveidā informē Pasūtītāju, norādot iemeslus, paredzamo ilgumu, ietekmi uz termiņu un pievienojot pamatojošus dokumentus. Pasūtītājs izvērtē iesniegto informāciju. Termiņš var tikt pagarināts tikai par objektīvi pierādītu kavējuma laiku, ko nebija iespējams novērst. Termiņa pagarinājums pats par sevi nedod tiesības uz cenas palielinājumu vai papildu izmaksām. Termiņa, apjoma vai cenas grozījumi ir spēkā tikai pēc rakstveida vienošanās, ja vien Līgumā vai normatīvajos aktos nav noteikts citādi.
15. Līguma izbeigšana

15.1. Līgums var tikt izbeigts pirms termiņa Līgumā noteiktajā kārtībā vai Pusēm savstarpēji vienojoties, vai Pasūtītājam vienpusēji atkāpjoties no Līguma Publisko iepirkumu likuma 64. pantā paredzētajos gadījumos un kārtībā, un ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
15.2. Pasūtītājs, nosūtot Izpildītajam 3 (trīs) darba dienas iepriekš rakstveida paziņojumu par saistību neizpildīšanu, var izbeigt Līgumu, ja:
15.2.1. Izpildītājs Līgumā noteiktajā termiņā nav uzsācis Darbu izpildi vai nav izpildījis kādas savas saistības saskaņā ar Līgumu, vai neievēro Pasūtītāja vai normatīvo aktu prasības, vai nespēj veikt Darbus Līgumā noteiktajā termiņā, ar nosacījumu, ka Izpildītājs 5 (piecu) dienu laikā no attiecīgā paziņojuma saņemšanas nav novērsis izdarīto pārkāpumu; 
15.2.2. tiek pasludināts Izpildītāja maksātnespējas process vai tiek uzsākts Izpildītāja likvidācijas process;

15.2.3. Izpildītājs būtiski pārkāpj darba drošības prasības;

15.2.4. Izpildītājs pārkāpis Līguma 7. punktā Noteikto un nav  novērsis pārkāpumu Līguma 7.4.1. punktā noteiktajā termiņā.
15.3. Līguma izbeigšana neierobežo Pasūtītāja tiesības uz zaudējumu atlīdzību vai līgumsodu, ja Izpildītājs ir vainojams Līguma noteikumu pārkāpumā. 
15.4. Izpildītājs Līguma izbeigšanas gadījumā 15 (piecpadsmit) dienu laikā no Līguma                      15.2. punktā minētā paziņojuma saņemšanas dienas samaksā Pasūtītājam līgumsodu saskaņā ar Līguma 11.2. punkta noteikumiem.
15.5. Ja Pasūtītājs izmanto tiesības vienpusēji izbeigt Līgumu, Puses sastāda atsevišķu aktu par faktiski izpildīto Darbu apjomu un to vērtību. Pasūtītājs pieņem Darbus tādā apjomā, kādā tie ir veikti, atbilst Līgumam un ir turpmāk izmantojami. 
15.6. Līguma izbeigšanas gadījumā Izpildītājs nekavējoties vai arī noteiktā datumā pārtrauc Darbus, veic visus pasākumus, lai Darbu veikšanas zona un iesāktie Darbi tiktu atstāti nebojātā, drošā stāvoklī un atbilstoši normatīvo aktu prasībām, satīra Darbu veikšanas zonu, ja tā piegružota Izpildītāja darbības rezultātā, nodod Pasūtītājam uz Darbiem attiecināmo dokumentāciju, nodrošina, lai Izpildītāja personāls un apakšuzņēmēji, ja tādi ir, atstātu Darbu veikšanas zonu, kā arī veic citas darbības, par kurām Puses ir vienojušies.

15.7. Ja Pasūtītājs ar savu rīcību vai bezdarbību būtiski traucē vai padara neiespējamu Izpildītāja līgumsaistību izpildi, Izpildītājam ir tiesības rakstveidā brīdināt Pasūtītāju par konstatēto un nodomu vienpusēji izbeigt Līgumu. Ja Pasūtītājs 5 (piecu) dienu laikā no attiecīgā paziņojuma saņemšanas nav novērsis izdarīto pārkāpumu, tad Izpildītājs ir tiesīgs izbeigt Līgumu.

16. Strīdu izskatīšanas kārtība

16.1. Visas domstarpības un strīdi, kādi izceļas starp Pusēm saistībā ar Līguma izpildi, tiek atrisināti savstarpēju pārrunu ceļā. 
16.2. Ja Puses nespēj strīdu atrisināt savstarpēju pārrunu rezultātā 1 (viena) mēneša laikā, tas var tikt atrisināts tiesā Latvijas Republikas normatīvajos aktos noteiktajā kārtībā.
17. Pārējie noteikumi

17.1. Visi paziņojumi vai dokumenti, kas attiecas uz Līguma noteikumu izpildi, sūtāmi elektroniski uz Līguma 17.3 un 17.4 punktos norādītajās e-pasta adresēs, vai nododami otrai Pusei personīgi.

17.2. Puses rakstveidā 5 (piecu) darba dienu laikā informē viens otru par savu rekvizītu (nosaukuma, adreses, norēķinu rekvizītu un tml.) un Pušu pārstāvju maiņu. Šādā gadījumā atsevišķi Līguma grozījumi netiek gatavoti.

17.3. Pasūtītāja atbildīgā persona par Līguma izpildi, tajā skaitā ar tiesībām Pasūtītāja vārdā parakstīt pieņemšanas – nodošanas aktus: ______________ (amats, vārds uzvārds), tālruņa Nr. ______________, e-pasts: ___________________.    

17.4. Izpildītāja atbildīgā persona par Līguma izpildi: ______________ (amats, vārds uzvārds), tālruņa Nr. ______________, e-pasts: __________________.

17.5. Līgums sagatavots un parakstīts latviešu valodā. Līgums elektroniska dokumenta veidā tiek parakstīts ar drošu elektronisko parakstu un satur laika zīmogu. Līguma un tā pielikumu abpusējas parakstīšanas datums ir pēdējā parakstītāja laika zīmoga datums un laiks. 
17.6. Šādi Līguma pielikumi ir Līguma neatņemama sastāvdaļa:

17.6.1. 1. pielikums – Finanšu piedāvājums;
17.6.2. 2. pielikums – Tāmes
17.6.3. Citi pielikumi
18. Pušu juridiskās adreses un rekvizīti 

	Pasūtītājs:
	
	Izpildītājs:

	<Pasūtītāja nosaukums>
	
	<Izpildītāja nosaukums>

	Reģ.Nr.: <………………>
	
	Reģ.Nr.: <………………>

	Juridiskā adrese: <…………………….>
	
	Juridiskā adrese: <…………………….>

	Banka: <………………………..>
	
	Banka: <………………………..>

	Bankas kods: <……………..>
	
	Bankas kods: <……………..>

	Konta Nr.: <……………………………>
	
	Konta Nr.: <……………………………>

	
	
	

	/<vārds, uzvārds>/
	
	/<vārds, uzvārds>/


� Ja Izpildītājs ir personu apvienība, tad ir jānorāda visi personu apvienības dalībnieki. 

